EkBass/fiwiki-20250220-pages-articles huggingface dataset:
New Delhi

New Delhi (, , ) on Intian pääkaupunki ja Delhin kaupunkialueen uusi osa. New Delhi on Intian 175. suurin kaupunki. Vuoden 2011 väestönlaskennan mukaan siellä asui 257 803 asukasta. Kaupungin pinta-ala on 42,7 neliökilometriä. == Väestö == Asukkaita Uudessa Delhissä oli vuoden 2011 väestönlaskennan mukaan 257 803 ja koko metropolialueella 16 349 831\. Kaupungin asukkaista 89,8 prosenttia oli hinduja, 4,5 prosenttia muslimeita ja 2,9 prosenttia kristittyjä. Lukutaitoisia oli 89,8 prosenttia asukkaista. == Ilmasto == Kylmimmät kuukaudet New Delhissä ovat tammikuu ja joulukuu, jolloin keskimääräinen alin lämpötila on 8 °C. Kuumin kuukausi on toukokuu, jolloin keskimääräinen ylin lämpötila on 40 °C. Suurimmat sateet tulevat kesäkuun ja syyskuun välillä. Niiden aikana sataa yhteensä noin 560 millimetriä. Muina kuukausina sataa alle 25 millimetriä kuukaudessa. Vuosittainen sadanta on noin 720 millimetriä. == Historia == Joulukuussa 1911 kuningas Yrjö V ilmoitti siirtävänsä Intian pääkaupungin Kalkutasta Delhiin. Varakuninkaan residenssin peruskivi laskettiin Coronation Parkin alueelle.Coronation park cries out for help Hindustan Times 2008 Brittiläinen arkkitehti Edwin Lutyens suunnitteli tärkeimmät hallintorakennukset. Niiden rakentaminen alkoi ensimmäisen maailmansodan jälkeen, ja valmistui vuonna 1931. Intian itsenäistyttyä Uusi Delhi sai osittaisen autonomian. Nykyisin sen asema pääkaupunkina on määritelty Intian perustuslaissa.The Constitution Intia ===Urheilu=== Vuodesta 2011 vuoteen 2013 New Delhissä järjestettiin F1-sarjan osakilpailu.http://www.mtv3.fi/urheilu/f1/gp.shtml/2013/intia/rataesittely == Ystävyyskaupungit == * Chicago, Yhdysvallat * Washington (DC), Yhdysvallat * Belgrad, Serbia == Lähteet == == Aiheesta muualla == * Uuden Delhin kotisivut * Delhi Tourism * Luokka:Seulonnan keskeiset artikkelit
Viirre

Viirre on kylä Pyhäjoen kunnassa Pohjois-Pohjanmaan maakunnassa Oulun läänissä. Kylä sijaitsee Pyhäjoen keskustaajaman ja Yppärin välisellä alueella. Tästä huolimatta Viirre kuitenkin kuuluu Pyhäjoen kirkonkylään. Luokka:Pyhäjoen kylät
Aramea

Aramea on Raamatussa mainittu alue Syyrian keskiosissa, nykyisen Aleppon kaupungin ympärillä. Se on saanut perinteen mukaan nimensä Aramin, Nooan pojanpojan mukaan. Aramean kielen puhujat alkoivat asettua Arameaan ja Mesopotamiaan 1100-luvulla eaa. Alueella kehittyi seuraavan tuhannen vuoden aikana kaksi suurta kuningaskuntaa ja joukko pienempiä. Luokka:Syyrian maantiede
Permutaatio

__NOTOC__ Matematiikassa permutaatioilla tarkoitetaan alkioiden järjestystä. Esimerkiksi järjestetyn joukon {1,2,3,4} yksi permutaatio on (1,3,2,4) ja toinen esimerkiksi (2,1,4,3). Permutaatioiden lukumäärä n-alkioisessa järjestetyssä joukossa on n:n kertoma n !. Tämä nähdään seuraavasti: Oletetaan että joukossa on n kappaletta alkioita. Otetaan ensimmäinen paikka jonosta: tähän voidaan asettaa mikä tahansa alkio alkuperäisestä joukosta. Jonon seuraavaan paikkaan voi asettaa minkä tahansa jäljelle jääneistä n-1:stä alkiosta. Tätä alkioiden asettelua jatketaan kunnes kaikki alkiot on käyty läpi. Tuloksena kaikkien mahdollisten jonojen lukumäärälle saadaan n \times (n-1) \times \ldots \times 2 \times 1 = n ! Jos järjestettävissä alkioissa on samoja alkioita, esimerkiksi (1,1,2,4) permutaatioiden lukumäärässä samat alkiot luetaan eriäviksi. Näin ollen kertoma 4 ! sisältää esimerkiksi järjestyksen (1,2,1,4) kaksi kertaa, sillä 1-alkioiden paikat voidaan vaihtaa keskenään. Siten voidaan myös sanoa, että permutaatio äärellisestä joukosta X on bijektio itseensä. Voidaan myös järjestää tietyn kokoisia osajoukkoja. Esimerkiksi jos järjestettävänä ovat kirjaimet a, b ja c, niin meillä on 3! eli kuusi järjestystä: abc, acb, bac, bca, cab, cba. Jos kuitenkin haluamme järjestää niistä vain kaksi kirjainta kerrallaan, niin meillä on seuraavat kuusi järjestystä: ab, ba, ac, ca, bc, cb. Yleisemmin jos meillä on n eri alkiota ja k on kokonaisluku 1 \le k \le n, niin k:n mittaisten osajonojen eli variaatioiden lukumäärä on: :P(n, k) = \frac{n!}{(n-k)!} Tätä kutsutaan myös toisinaan k-permutaatioksi. Kun halutaan tietää, kuinka monta erilaista pienempijäsenistä osajoukkoa joukosta alkioita voidaan muodostaa puhutaan kombinaatioista. == Esimerkki == Kun n erilaisesta helmestä muodostetaan helminauha, niin helmet voidaan asettaa n! erilaiseen järjestykseen. Helminauhassa on kuitenkin sama, mistä helmestä tarkastelu aloitetaan, joten em. kertoma tulee jakaa helminauhan "jaksolla" n. Helminauha on myös sama, jos se käännetään ympäri. Tämä seikka johtaa vielä kahdella jakamiseen, joten erilaisten helminauhojen lukumäärä on : {n! \over n \cdot 2} = {(n-1)! \over 2}, n > 2 Esimerkiksi neljästä helmestä saadaan kolme erilaista nauhaa: : 1 – 2 1 – 2 1 – 3 : | | | | | | : 4 – 3 3 – 4 4 – 2 == Historia == Ensimmäinen maininta permutaatiosta on tuntemattoman mystikon joskus vuosien 200 ja 600 jaa. välillä kirjoittamassa hebreankielisessä Sefer Yetzirah -teoksessa. Tosin jo aikaisemmin kreikkalaisen filosofin Ksenokrateen on sanottu yrittäneen laskea permutaatioita. Ensimmäinen länsimainen oppikirjamainen esitys on Jakob Bernoullin Ars Conjectandi vuodelta 1713. ==Katso myös== * Levi-Civita-symboli == Lähteet == Luokka:Joukko-oppi Luokka:Kombinatoriikka Luokka:Seulonnan keskeiset artikkelit
Luuranko

Luuranko on selkärankaisten luinen sisäinen tukiranka. Siihen kuuluvat vähintään kallo ja selkäranka sekä lähes aina kylkiluut. Raajallisilla selkärankaisilla luurankoon kuuluu lisäksi lantioluu, raajojen luut ja paljon muitakin luita. Yleensä luuranko koostuu luista, mutta joillakin kaloilla kuitenkin pääosin pehmeästä rustosta. == Luiden kiinnittyminen == Luut kiinnittyvät toisiinsa yleensä nivelen avulla. Niveliä on monia erilaisia; nivelen tyyppi määrää luiden liikkumisradat. Myös sidekudokset vaikuttavat luiden liikkuvuuteen ja sitovat luita toisiinsa. Nivelsiteet ovat niin vahvoja, että kovassa vedossa tai rasituksessa ne saattavat repäistä osan luusta irti sen sijaan että itse katkeaisivat. Jotkin luut ovat täysin luutuneita toisiinsa. Tästä hyvä esimerkki ovat kallon monet luut, jotka eivät liiku toisiinsa nähden lainkaan. Nivelissä ja muissa joustoa vaativissa kohdissa (esimerkiksi ihmisellä nenä ja korvalehti) on usein luun sijasta pehmeämpää ja joustavampaa rustoa. == Ihmisen luusto == Ihmisen luusto poikkeaa lähimpien yhä elävien sukulaislajien luustosta muun muassa siinä, että se mahdollistaa pystyasennon. Pystyasennon vuoksi ihmisen luusto on jäykempi ja suorempi. Selkäranka on suorempi, ja tavallisesti seisovan ihmisen jalat osoittavat lantiosta alaspäin melko lailla selkärangan suuntaisesti, eivätkä käänny polvista. Pystyasennon vuoksi ihmisen jalat ovat suhteessa pitemmät ja kädet suhteessa lyhemmät kuin muilla nykyisin elävillä kädellisillä. Toinen tärkeä ero sukulaislajeihin on huomattavan suuri aivokoppa, joka mahdollistaa suuremmat aivot. Lisäksi ihmisen elävillä lähisukulaisilla kylkiluiden koossa pitämä ruumiinontelo on hartioiden kohdalta kapeampi ja levenee kohti vatsan seutua, kun taas ihmisen rintakehä on leveämpi. Tämä on sopeutumaa ihmisen muita kädellisiä paremmasta kyvystä metsästää; liharuoka sulaa helpommin eikä edellytä niin isoa suolistoa. Sikiön luusto lähtee kehittymään joko suoraan sidekudoksesta tai rustoisesta mallista luutumalla. Luutuminen kestää pitkään, ja vastasyntyneen tulevasta luustosta osa onkin edelleen rustoista. Tämä on itse asiassa erittäin hyödyllistä muun muassa mahdollistaen normaalin synnytyksen, sillä lapsen osittain rustoinen pääkallo joustaa. Syntymisen jälkeen viimeisetkin rustot pääkallosta alkavat luutua, ja aikuisella pääkallo on kiinteä ja joustamaton. Jos pääkallon luut eivät luudu normaalisti syntymän jälkeen, voi seurauksena olla esimerkiksi pää- tai suulaen halkio. == Lähteet == * ===Viitteet=== == Aiheesta muualla == *OpetusTV, biologia: Luusto ja lihakset Luokka:Luut Luokka:Seulonnan keskeiset artikkelit
Noita

pienois|pysty|John William Waterhouse, Taikapiiri, 1886. Noita tarkoittaa ihmistä, jolla uskotaan olevan yliluonnollisia kykyjä. Noitia ovat erilaiset luonnonkansojen tietäjät: poppamiehet, velhot ja šamaanit. Viitattu 1.8.2021. 1400–1600-luvun Euroopassa noituudesta syytettyjä vainottiin noitavainoissa. Noitien uskottiin yleensä olevan naisia, jotka tekevät pahoja loitsuja. Heidän uskottiin lentävän valpurinyönä tai pääsiäisenä noitasapattiin juhlimaan paholaisen kanssa. Uskomusten takia ihmisiä vainottiin ja poltettiin roviolla. == Noidat historiassa ja nykyään == 1400–1600-luvun Euroopassa noituudesta syytettyjä vainottiin noitavainoissa. Noitien uskottiin yleensä olevan naisia, jotka aiheuttivat loihtimalla ihmisille vahinkoa. Heidän uskottiin olevan liitossa paholaisen kanssa ja lentävän valpurinyönä tai pääsiäisenä noitasapattiin (Suomessa sittemmin Kyöpelinvuorelle) juhlimaan. Uskomusten takia ihmisiä kidutettiin ja poltettiin roviolla. Joidenkin mielestä kuvaukset luudalla ratsastavista alastomista noidista perustuvat todellisuuteen. He olettavat, että keskiajalla noidat käyttivät noituusmenoissaan hallusinogeenisistä kasveista tehtyjä voiteita, joita he sivelivät keppiin ja nauttivat sisäisesti emättimen kautta, sillä se paransi aineen imeytymistä. Hallusinogeenit aiheuttivat myös lentämisen tunteen. Noidat kaupallisessa tuotannossa stereotyyppisesti esitettyinä ovat joidenkuiden mielestä tiedostamatonta pilkkaa roviolla poltetuista vanhoista tietäjänaisista. Kirkko kuvasi heidät rumiksi noita-akoiksi. Noidista on myös tullut joidenkin feminististen virtausten symboli, jota käytetään tunnusmerkkinä protestoitaessa miesten hallitsemaa yhteiskunnallista vallankäyttöä vastaan. == Katso myös == * Baba Jaga * Hekate * Lapinnoita * Louhi * Morgan le Fay * Noaidi * Noitavasara * Pääsiäisnoita * Uusnoituus * Velho * Wicca == Lähteet == == Aiheesta muualla == * Eilola, Jari: ”Covas tuosa nytt on, mutta cusa sielus liene?” Noitia ja Blåkullaa koskevat mielikuvat Ruotsissa ja Suomessa. Mirator, huhtikuu 2002. (PDF) * Kervinen, Timo : Väärää tietoa pääsiäisnoidista. Verkkouutiset 9.4.1998. * Luokka:Seulonnan keskeiset artikkelit
Ajattara (yhtye)

Ajattara on suomalainen black metal -yhtye. Ajattara oli alun perin solisti Pasi Koskisen (alias Ruoja) sooloprojekti, jonka hän perusti vuonna 1996 ja lopetti vuonna 2012.http://www.metal-archives.com/bands/Ajattara/2052 Vuosina 1996–2004 Koskinen oli vielä Amorphis-yhtyeen laulajana. Myöhemmin Koskinen jätti Amorphiksen ja keskittyi pääasiallisesti Ajattaraan. Vuonna 2016 yhtye teki paluun esiintymällä Nummirockissa. ==Yhtyeen musiikki- ja sanoitustyyli== Ajattara soittaa perusolemukseltaan synkkää ja alakuloista black metallia. Yhtyeen musiikki koostuu yksinkertaisista riffeistä ja melodioista, joita tehostetaan kosketinsoittimilla, joilla luodaan yhtyeen kappaleille ominainen melankolinen tunnelma. Tyypillisestä black metalista poiketen useimmat kappaleet soitetaan keskitempolla ja joskus myös hidastempoisesti, joskin yhtyeellä on useita nopeitakin kappaleita. Yhtyeen laulukieli on suomi ja yhtyeen laulutyyli on pääasiassa black metalille ominaista huutoa, mutta joissakin kappaleissa kuulee myös niin sanottua puhdasta laulua. Joissain kappaleissa sanoitukset muistuttavat hieman myös kalevalaista runomittaa. Yhtyeen kappaleissa usein toistuvia aiheita ovat kuolema, pahuus ja pimeys. ==Yhtyeen vaiheet== Yhtyeen kokoonpano on muuttunut monta kertaa. Viimeksi Ajattaran kokoonpano uudistui vuoden 2006 lopussa, kun kaikki jäsenet Pasi Koskista lukuun ottamatta jättivät yhtyeen. Yhtye palasi takaisin miehistönvaihdoksen myötä vuoden 2007 aikana. Ajattara julkaisi Kalmanto- albumin 5. syyskuuta 2007. Ajattara julkaisi 15. huhtikuuta 2009 Noitumaa- albumin. Yhtyeen kahdeksas studioalbumi Murhat julkaistiin 2. helmikuuta 2011. Yhtye lopetti 15. huhtikuuta 2012 ilmoitettuaan siitä Facebook-sivuillaan. 2017 yhtye teki paluun ja julkaisi yhdeksännen studioalbuminsa Lupaus 12. toukokuuta 2017. == Jäsenet == * Ruoja – laulu, kitara * Malakias V – rummut * Tohtori Kuolio – basso, taustalaulu * Kalmos – kitara, taustalaulu * Raajat – kosketinsoittimet * Tartunta – kitara, taustalaulu === Entiset jäsenet === * Malakias – rummut * Malakias II – rummut * Malakias III – rummut * Orpo – rummut * Malakias IV – rummut * Samuel Lempo – kitara * Atoni – basso * Akir Kalmo – kosketinsoittimet * Jarmo Ikala – kosketinsoittimet * Irstas – kosketinsoittimet == Diskografia == === Studioalbumit === * * * * * * * * * === Singlet === * ”Ilon juhla” (2004) * ”Joulu-single 2005” (2005) * ”Sika” (2006) * ”Tulppaani” (2007) * ”Aura” (2011) * ”Ave satana” (2017) === Demot === Helvetissä on syntisen taivas @ Encyclopaedia Metallum * :# :# :# :# :# :# == Lähteet == == Aiheesta muualla == * Ajattaran virallinen kotisivu * Ajattara Metal from Finland -sivustolla * * Luokka:Suomalaiset black metal -yhtyeet Luokka:Seulonnan keskeiset artikkelit
Ajattara

Ajattara eli ajattaro on paha naispuolinen metsään liittyvä uskomusolento suomalaisessa kansanperinteessä. Ajattara käsitettiin erilaisiksi hahmoiksi, se oli aave, noita-akka, demoni, peikko tai lohikäärme. Ajattara ajoi metsämiehiä ja metsästäjiä harhaan. Ajattara mainitaan vuoden 1776 suomenkielisessä Raamatussa monikossa 3. Mooseksen kirjassa 17:7. Ja ei millään muotoa enää uhriansa uhraaman ajattaroille, joiden kanssa he huorin tehneet ovat. Vanhassa kirkkoraamatussa ajattarat on korvattu metsänpeikoilla ja Uudessa kirkkoraamatussa aavikon paholaisilla. Astrid Lindgrenin Ronja ryövärintytär -kirjan sana vildvittra on suomennettu ajattaraksi. Kirjassa ajattarat ovat lentäviä, vaarallisia olentoja, joilla on naisen pää. Sana ajattara on Kaarle Krohnin mukaan peräisin liettuan kielestä (liett. aituaras = 'painajainen').Ajattara, Tietosanakirja osa 1, palsta 172, Tietosanakirja Osakeyhtiö 1909 (Projekt Runeberg) Virossa samankaltainen hahmo on nimeltään Äi. Ajattaran nimi voi olla peräisin myös verbin ajaa johdoksesta ajattaa. == Katso myös == * Hattara (taruolento) == Lähteet == *SKS:Suomen sanojen alkuperä === Viitteet === Luokka:Suomalaiset jumalat ja taruolennot
Näkki

Näkki on suomalaisen kansanuskon makean veden haltija. Näkin kerrotaan houkuttelevan lapsia ja nuoria veteen, missä se hukuttaa heidät. Näkki on Skandinaviasta Suomeen tullutta kansanperinnettä. Ruotsissa ja Norjassa sitä vastaa näcken, jonka juurten arvellaan olevan germaanisen kansanperinteen vedenhengissä nixeissä. Suomessa näkistä tuli tunnettu etenkin Länsi-Suomessa, kun taas Itä-Suomessa vetehinen on sitä tunnetumpi vedenhaltija. Skandinaavinen näcken on miespuolinen, mutta Suomen näkki yleensä naispuolinen. Näkki on muodonmuuttaja, joka esiintyy yleensä ihmis- tai eläinhahmossa, joskus kivenä, hakona tai tukkina. Norjalaisessa ja ruotsalaisessa perinteessä näkki soittaa usein viulua ja opettaa soittamista, mutta Suomessa tämä on yleensä ollut pirun tehtävä. Uimaan meneviä lapsia on neuvottu sanomaan varotoimenpiteenä ”näkki maalle, minä veteen” ja vedestä nousevia toisin päin. Joissain tarinoissa vain veteen menevän näkin selässä viimeisenä istuva lapsi voi pelastua hukkumiselta huutamalla näkkiin liittyvän vertauksen. Jos uimari istahtaa luonnonelementiksi naamioituneen näkin selkään, hän voi pelastautua mainitsemalla sen nimen. Näkistä varoitteleminen on ollut tehokas tapa pitää lapset varovaisina vesistöjen ja virtapaikkojen kohdalla. Joskus näkillä on peloteltu lapset käymään kirkossa kertomalla näkin ilmestyneen sellaisille lapsille ja nuorille, jotka ovat menneet uimaan sunnuntaina tai kirkonmenojen aikaan. Myös näkin pilkkaamisen ja leikillään paikalle kutsumisen on kerrottu voivan aiheuttaa sen hyökkäyksen. Näkiltä on suojauduttu taioilla ja loitsuilla. Koska näkki pelkää erityisesti teräaseita, Pihtiputaalla neuvottiin vuonna 1885 paiskaamaan näkin hyökätessä järveen rauta ja sanomaan: ”Hyi! Näkki huoran poika, ompa mulla rautoo.” Suomalaisessa paikannimistössä on monta Näkki-alkuista nimeä. ==Katso myös== * Kappa * Rusalka == Lähteet == Luokka:Taruolennot Luokka:Satuhahmot Luokka:Seulonnan keskeiset artikkelit
Vetehishevonen

Vetehishevonen eli jokihevonen on uskomuksen kaunis hevonen, joka seisoo virrassa tai laukkaa rannalla. Eläin käyttäytyy hyvin säyseästi, ja päästää pahaa aavistamattoman ihmisen ratsaille, mutta katoaa sitten virran syövereihin ukkosenjyrinän säestyksellä ihminen mukanaan. Skottien vetehishevonen on kelppi, irlantilaisten aughisky, ja myös ruotsalaiset tuntevat olennon. Englantilaisen rockyhtyeen Jethro Tullin Stormwatch-levyllä (1979) on kappale Kelpie, joka kertoo nuoresta naisesta, jonka kelppi houkuttelee mukaansa. Kelppitarinoilla saattaa olla samanlainen funktio kuin suomalaisilla Näkki-kertomuksilla: pelotellaan lapset pois vaarallisen virran ääreltä. Ne juontavat kuitenkin juurensa paljon vanhemmalle ajalle ja saattavat olla jäänteitä kelttien joen ja sään jumalien palvonnasta. Suomessakin tunnetaan eläimiksi muuntautuvia näkkejä tai vetehisiä, jotka houkuttelevat ihmisiä selkäänsä. Eräässä tarinassa iso musta koira tuli rannassa leikkivien lasten luo. Leikittyään aikansa lasten kanssa koira pyysi lapsia selkäänsä. Lapset nousivat koiran selkään. Takimmaisena istuva lapsi ei kuitenkaan mahtunut kunnolla, joten hän päivitteli tilaa olevan yhtä vähän kuin näkin hännällä. Kuullessaan nimensä koiraksi muuntautunut näkki pelästyi, pudotti lapset selästään, ja katosi veteen. Yleensä ennen myrskyä saattaa kuulua kelpin vaikerointia ja kelppi saa halutessaan vedet tulvimaan. == Lähteet == * Unknownexplorers.com - Kelpie Luokka:Taruolennot
Lyhytkasvuisuus

Lyhytkasvuisuus tarkoittaa ihmisen pituuskasvun vajavuutta. Länsimaissa ihminen katsotaan lyhytkasvuiseksi, jos hänen pituutensa eroaa kasvuiässä huomattavasti ikätovereista ja hän on aikuisena alle 140–150 senttimetrin mittainen. Kuitenkaan kaikki alle 150 senttimetriä pitkät aikuiset eivät ole varsinaisesti lyhytkasvuisia. Lyhytkasvuisia ihmisiä on varsinkin aiemmin kutsuttu myös kääpiöiksi. Sen sijaan Lyhytkasvuisten etujärjestö on katsonut kääpiö-nimityksen olevan erittäin loukkaava. ==Lyhytkasvuisuuden syyt== Lyhytkasvuisuudelle on löydettävissä lähes 500 erilaista lääketieteellistä syytä. Yleisimpiä syitä ovat muun muassa luissa olevien kasvuvyöhykkeiden tai luuston muodostumisen häiriöt, kromosomimuutokset ja erilaiset hormonihäiriöt, kuten kasvuhormonin puutos tai kilpirauhasen vajaatoiminta. Monissa tapauksissa lyhytkasvuisuus kuuluu osana johonkin kehitysvammaisuuden oireyhtymään. Akondroplasia on tavallinen lyhytkasvuisuutta aiheuttava, vallitsevasti periytyvä lyhytkasvuisuusoireyhtymä. Diastrofia (DTD) ja rusto- hiushypoplasia ovat peittyvästi periytyviä lyhytkasvuisuutta aiheuttavia diagnooseja. Psykososiaalinen lyhytkasvuisuus on julmasta kasvuympäristöstä aiheutuva häiriö. Lyhyeksi jääminen on yleensä perinnöllinen ominaisuus. Usein lyhytkasvuisuus on piilevä perinnöllinen ominaisuus, eivätkä monet ihmiset tiedä kantavansa tätä ominaisuutta. Usein lyhytkasvuisen lähisukulaiset voivat olla täysin normaalikasvuisia. ==Kuuluisia lyhytkasvuisia== Useat tunnetut lyhytkasvuiset ovat menestyneet viihdealalla, erityisesti näyttelijöinä ja muina esiintyvinä taiteilijoina. * Jason ”Wee-Man” Acuña, Jackass-televisio- ohjelman henkilö * Michael J. Anderson, näyttelijä * Kenny Baker, koomikko * Billy Barty, näyttelijä * Bushwick Bill, rap-artisti * Gary Coleman, näyttelijä * Tony Cox, näyttelijä * Warwick Davis, näyttelijä * Peter Dinklage, näyttelijä * Hyde Hyytiäinen, koomikko * Martin ”Marty” Klebba, näyttelijä * Angelo Muscat, italialainen näyttelijä * Alexander Pope, englantilainen runoilija * David Rappaport, näyttelijä * Nelson de la Rosa, maailman lyhin näyttelijä * Deep Roy, näyttelijä * Kiran Shah, näyttelijä * Tom Shakespeare, sosiologi * Verne Troyer, näyttelijä (1969-2018) * Hervé Villechaize, näyttelijä ==Katso myös== *Jättikasvu == Lähteet == ==Aiheesta muualla== * Lyhytkasvuiset ry. Luokka:Perinnölliset ominaisuudet Luokka:Kasvuhäiriöt Luokka:Seulonnan keskeiset artikkelit
Kalevantulet

Kalevantulet eli elosalamat tarkoittavat näkyviä salamaniskuja, jotka tapahtuvat niin kaukana, että ne eivät kuulu. Salamanisku kuuluu enimmillään noin 15 km:n päästä, joten elosalamat ovat tätä kauempana.Elosalama Ilmakehä ABC, Ilmatieteen laitos Toisaalta näin kaukana iskevät salamat näkyvät huomiota herättävinä vain pimeällä. Ukkosia esiintyy Suomessa yleensä vain kesäkuukausina, ja silloin on pimeää vain elokuussa. Siksi äänettömiltä vaikuttavia salamoita nähdään enimmäkseen elokuussa, ja niitä on alettu kutsua elosalamoiksi.Mikä on elosalama Ilmatieteen laitos Kalevantulilla tarkoitetaan erityisesti kaukana tapahtuvia salamaniskuja, jotka näkyvät vain valonkajastuksena pilvissä, ja elosalamoilla salamaniskuja, joissa myös itse salama näkyy.Mitä ovat kalevantulet Ilmatieteen laitos Vanhan uskomuksen mukaan elosalamat tuleennuttavat viljan. Muita kansanomaisia nimityksiä ilmiölle ovat elovalkeat, elonkypsyttäjät, ohrasalamat ja kapeenvalkeat. Rinnakkaisnimitys ohrasalamat tietosanakirjasta Combi, osa 6, hakusana elosalama == Lähteet == Luokka:Salamat
Jyrki Juusela

Jyrki Tapani Juusela (s. 15. marraskuuta 1943 Helsinki) on suomalainen vuorineuvos joka toimi Outokumpu Oy:n toimitusjohtajana vuosina 1992–2004. Juusela kirjoitti ylioppilaaksi Munkkiniemen yhteiskoulusta 1962. Hän valmistui diplomi-insinööriksi Teknillisen korkeakoulun vuoriteollisuusosastolta 1967, tekniikan lisensiaatiksi 1970 ja tekniikan tohtoriksi 1971 samasta oppilaitoksesta. Juusela työskenteli Teknillisessä korkeakoulussa vanhempana assistenttina 1968–1969. Sen jälkeen hän toimi Outokummussa eri tehtävissä, kunnes hänet valittiin toimitusjohtajaksi 1992, jossa tehtävässä hän oli eläkkeelle jäämiseensä saakka, vuoden 2004 loppuun. ==Lähteet== Luokka:Suomalaiset elinkeinoelämän vaikuttajat Luokka:Suomalaiset yritysjohtajat Luokka:Suomalaiset insinöörit Luokka:Vuorineuvokset Luokka:Vuonna 1943 syntyneet Luokka:Elävät henkilöt
Aave

Aave tai AAVE tarkoittaa muun muassa seuraavia: * aave, kummitus * Aave- festivaali, helsinkiläinen elokuvafestivaali * Aave, DC-kustantamon sarjakuvahahmo * Aave, suomalainen rap-artisti * Aave, Danielle Steelin romaani * afrikkalaisamerikkalainen englanti, engl. African-American Vernacular English, jonka lyhenne on AAVE.
Kadotus

Kadotus on joidenkin uskontojen, uskomusten tai uskontulkintojen mukaan kohtalo pahalle, pelastusta vastaanottamattomalle tai vääräuskoiselle henkilölle. Kadotuksella voidaan tarkoittaa helvettiä, mutta myös täydellistä katoamista tai joutumista vaeltamaan maailmassa tai tyhjyydessä (iäti) — tällainen maailmassa vaeltava sielu on joidenkin käsitysten mukaan kadonnut sielu tai kummitus. Helvetin lisäksi rinnakkainen käsite on Tuonela. Kadotus mielletään monissa uskonnoissa vastakohtana taivaalle tai paratiisille. ==Kristinuskon käsitys kadotuksesta== Kadotus oli alun perin juutalaisen apokalyptiikan käsite. Raamatussa sana kadotus esiintyy Vanhassa testamentissa mm. Jesajan kirjassa ja Danielin kirjassa (Dan. 12:2). Uudessa testamentissa kadotus on käännetty kreikan kielen sanoista 'apoleia' tai 'olethros', joiden kummankin kantasana on verbi 'ollymi' = tappaa, tuhota. Sana 'apoleia' koostuu vahvistavasta alkuliitteestä 'apo' ja verbistä 'ollymi', joten se olisi parhaiten käännettävissä: (perinpohjainen) tuho. Kadotus on Raamatussa Jeesuksen julistuksen keskeinen käsite hänen opetuksessaan viimeisestä tuomiosta (Matt. 25). Sana esiintyy myös Ilmestyskirjan tuhonenkelin nimessä, joka on kreikaksi Apollyon. Kristillisen käsityksen mukaan kadotus kohtaa niitä, jotka eivät ota vastaan sitä armoa, jonka Jumala Jeesuksen sovitustyössä lahjoittaa. Koska kadotus on kristillisen käsityksen mukaan iankaikkisuudessa, siihen ei liity aika-avaruudellisia käsitteitä. Kadotuksen katsotaan siten merkitsevän iankaikkista, pysyvää, muuttumatonta pimeyttä eli eroa Jumalasta. == Lähteet == Luokka:Uskonnolliset käsitykset Luokka:Kristilliset käsitteet Luokka:Helvetti kristinuskossa
Ilmakala

Ilmakala eli sauva on nykyajan havaintoihin perustuva väitetty pienikokoinen eläinlaji, jonka kerrotaan lentävän erittäin nopeasti. Havainnot ilmakaloista perustuvat lähinnä videokuvaan ja myös joihinkin valokuviin. Ne ovat vaaleita, sauvamaisia ​​esineitä, joiden pituus on muutamasta senttimetristä useisiin metreihin ja joiden sivuilla on jonkinlainen vieteri tai liikkumiskalvo. Nopeutensa vuoksi niitä ei voi nähdä paljaalla silmällä, ja ne voidaan tallentaa vain kameroilla, joilla on hyvin lyhyt suljinnopeus. Selitykset vaihtelevat tuntemattomista elämänmuodoista optisiin ilmiöihin ja oletettuihin maan ulkopuolisiin olentoihin. Hyvämaineisemmat kryptozoologit eivät kuitenkaan ota ilmakaloja vakavasti, koska niiden aiheuttaja on helppo selittää. Yleisen käsityksen mukaan kuvat syntyvät siten, että jokin hyönteinen tai lintu on lentänyt kameran linssin edestä hyvin nopeasti. Sen siipien liike on piirtänyt vieterimäisen muodon keppimäiseksi piirtyneen keskiruumiin ympärille. Ne aiheutuvat liike-epätarkkuudesta, kun kamerat kuvaavat kohdetta suhteellisen pienillä suljinnopeuksilla heikossa valaistuksessa. Kohteen pituus vastaa suljinnopeuden kestoa. Ilmakaloja aiheutuu pääasiassa eläimistä, joilla on pitkä, kapea vartalo ja suuret siivet. Ominaisuuksiensa ja ulkonäönsä vuoksi niitä on kutsuttu hyönteiskäärmeiksi ja lintuhybrideiksi. Monesti valvontakameroista nähdyt ilmakalat ovat tarttuneet verkkoihin ja paljastuneet tavallisiksi hyönteisiksi, mikä vahvistaa, että kyseessä ei ole tuntematon elämänmuoto vaan optinen harha. Kiinalaisen televisioyhtiön CCTV:n (China Central Television) esittämän dokumentin teon yhteydessä yritettiin pyydystää ilmakaloja. Erään yrityksen turvakameroissa oli näkynyt usein ilmakaloja, joten niiden tielle päätettiin asentaa verkkoja. Verkkoihin jäi vain yöperhosia, mikä osoitti, että ainakin tässä tapauksessa kyse oli kameran hitaan kuvausnopeuden aiheuttamasta optisesta illuusiosta. Luokka:Kryptozoologia Luokka:Ufot Luokka:Optiset harhat Luokka:Kaupunkitarinat
Salamurha

Salamurha on poliittisista syistä tehty murha, joka suoritetaan väijyksistäNykysuomen sanakirja, s.v. salamurha. ja jonka tekijä pyrkii pysymään salassa. Salamurhat ovat yksi vanhimmista politiikan välineistä. Rooman valtakunnan loppuvaiheissa salamurhista tuli vähitellen hyväksytty keino parantaa omaa asemaansa tai vaikuttaa politiikan kulkuun. Renessanssin aikoihin salamurhia alettiin taas pitää hyväksyttävinä tyrannin poistamiseksi asemastaan. Venäjällä viisi keisaria murhattiin alle 200 vuoden aikana. Yhdysvalloissa on tapahtunut muun muassa presidentti John F. Kennedyn salamurha. Kylmän sodan aikana Neuvostoliitto salamurhasi korkean profiilin loikkareita. Yhdysvallat yritti useasti CIA:n johdolla salamurhata Fidel Castroa ja Israelin Mossad puolestaan monia palestiinalaisjohtajia Euroopan eri maissa. Nykyään salamurhia tehdään tai yritetään useimmin poliittisesti epävakailla alueilla. ==Katso myös== * Luettelo kuuluisista poliittisista murhista * Palkkamurha ==Lähteet== == Aiheesta muualla == Luokka:Murha Luokka:Poliittiset käsitteet Luokka:Seulonnan keskeiset artikkelit
Alipainoisuus

Alipainoisuus määritellään lääketieteessä tilana, jossa ihmisen paino alittaa painoindeksin mukaan suositellun ihannepainon. Aikuisella alipainoisuuden raja on BMI 18,5. Painoindeksi ei sovellu urheilijoiden ravitsemustilan mittaamiseen, koska heillä on tavallista painavammat lihakset. Noin 1,7 prosenttia väestöstä on alipainoisia. Äärimmäinen hoikkuus on yhteydessä terveysongelmiin ja ennenaikaisen kuoleman riskiin. Jo normaalipainon alarajalle sijoittuva 19:n painoindeksi lisää esimerkiksi osteoporoosin riskiäÄlä anna luun murtua Osteoporoosi on salakavala sairaus. Oma-aikalehti 3/2013. https://omaaikalehti.fi/artikkeli/ala-anna-luun- murtua-6.147.129532.e1d9e826b0 . Alipaino taas häiritsee naisten hormonitoimintaa yleensä niin pahasti, että kuukautiset jäävät pois. Vakava, esimerkiksi nälänhädästä johtuva alipainoisuus voi johtaa kudosvaurioihin, joista vakavimmin vaikuttavat aivovauriot ja sydänviat. Vakava alipainoisuus voi myös pienentää vastustuskykyä monia sairauksia vastaan. Vakavasti alipainoisten ravinnon vähyydestä usein aiheutuu monenlaisia vaarallisia puutostiloja. Nälkäkuolemassa sydän pysähtyy energianpuutteesta johtuen, kun pitkittyneen nälkiintymisen seurauksena kehon rasvavarastot ovat kuluneet loppuun sisäelinten ympäryksiä myöten. == Syyt == Anoreksian kaltaiset syömishäiriöt ovat länsimaissa usein alipainoisuuden syy etenkin nuorilla ihmisillä. Vanhuksilla masennus tai syömisvaikeudet saattavat aiheuttaa alipainoisuutta. Myös imeytymishäiriöt, krooniset infektiot, suolistosairaudet, keliakia, diabetes ja kilpirauhasen tai lisämunuaisen vajaatoiminta voivat johtaa alipainoisuuteen. Vuonna 2022 julkaistussa kiinalaistutkimuksessa havaittiin, että luontaisesti alipainoiset ihmiset söivät vain keskimäärin 12 prosenttia normaalipainoisia vähemmän, vaikka liikkuivat 23 prosenttia vähemmän. Heidän lepoaineenvaihduntansa oli silti 22 prosenttia normaalipainoisia vilkkaampaa ja heidän verensä tyroksiinihormonin pitoisuus oli tavallista suurempi, mikä johtaa yleensä pienempään ruokahaluun. Osanottajien keskimääräinen painoindeksi oli vain 17. Liikuntaa sisältäviä aktiviteetteja he harrastivat vain 4 prosenttia ajastaan, mikä vastaa noin tuntia päivässä, kun esimerkiksi keskivertoaustralialainen harrasti vuonna 2008 keskimäärin 6,5 tuntia päivässä liikuntaa sisältäviä aktiviteettejaBritish Journal of Sports Medicine, "Too much sitting: a novel and important predictor of chronic disease risk?" Neville Owen, Cancer Prevention Research Centre, School of Population Health, Queensland:in yliopisto. Erilaiset fyysiset ja psyykkiset häiriöt ja sairaudet voivat aiheuttaa huomattavaa ruokahalun puuttumista. Mikäli ihmisillä ei ole riittävästi ruokaa ja he kärsivät tämän takia alipainosta, on kyseessä nälänhätä. == Katso myös == * Aliravitsemus * Nälkiintyminen == Lähteet == Luokka:Ravinto-oppi
Elosalama

Elosalama voi tarkoittaa seuraavia asioita: * Elosalama, televisiotuotantoyhtiö * Kalevantulet, toiselta nimeltään elosalama, salamoinnin yhtä lajia * Elosalama, Marvel-kustantamon sarjakuvissa esiintyvää supersankari
Kallo

Kallo () on selkärankaisten aivoja suojaava luinen tai rustoinen kuori. Useimmiten kallossa on silmäkuopat silmämunia varten ja reiät sieraimille. Kaikilla selkärankaisilla, leuattomia imukaloja lukuun ottamatta, kalloon kuuluu nivelen välityksellä leukaluu tai leukarustoja, joiden liikkeen avulla suu voidaan avata ja sulkea. Monilla maaeläimillä kallossa on korva-aukot, joissa on erillisiä kuuloluita. Pääkallolla voidaan tarkoittaa kalloa tai erityismerkityksessä paljaana olevaa pään luustoa. == Ihmisen kallon luut == Ihmisen kallo muodostuu 22 erillisestä luusta, jotka ovat luutuneet kiinni toisiinsa. Poikkeus on alaleuanluu, joka kiinnittyy liikkuvalla nivelellä. Pään luista kahdeksan muodostaa pääkopan, joka suojaa aivoja ja muita keskushermoston rakenteita. Muut kallon luut muodostavat kasvojen rakenteita. 1\. Otsaluu 2\. Nenäluu 3\. Päälaenluu 4\. Ohimoluu 5\. Kitaluu 6\. Kyynelluu 7\. Poskiluu 8\. Vannasluu 9\. Yläleuanluu 10\. Alaleuanluu | | | 1\. Otsaluu 2\. Päälakiluu 3\. Nenäluu 4\. Seulaluu 5\. Kyynelluu 6\. Kitaluu 7\. Takaraivoluu 8\. Ohimoluu 9\. Poskiluu 10\. Yläleukaluu 11\. Alaleukaluu ---|---|---|--- == Eri eläinlajien kalloja == Tiedosto:Chimpanzee skull.jpg|Simpanssi Tiedosto:Hippo skull dark.jpg|Virtahepo Tiedosto:African elephant skull - Cleveland Museum of Natural History - 2014-12-26 (21054840471).jpg|Afrikkalainen norsu Tiedosto:Horse skull 03.jpg|Hevonen Tiedosto:Crâne mouton.jpg|Lammas Tiedosto:Goat skull-FMVZ USP-18.jpeg|Vuohi Tiedosto:Canis-lupus-familiaris-german-shepherd3.jpg|Saksanpaimenkoira Tiedosto:Vulpes-vulpes1.jpg|Kettu Tiedosto:Ornithorhynchus anatinus 2zz.jpg|Vesinokkaeläin Tiedosto:Pica pica skull.jpg|Harakka Tiedosto:Ophiophagus hannah skull.jpg|Kuningaskobra Tiedosto:Amazon turtle skull.jpg|Arraukilpikonna Tiedosto:Esox lucius 30zz.jpg|Hauki == Pääkallon symboliikka == Ihmisen pääkallo on useissa kulttuureissa perinteinen kuoleman symboli. Pääkallon kuvalla, jonka alla usein on myös ristikkäin asetettujen reisiluiden kuva, varoitetaan hengen­vaarasta kuten sähköiskusta tai myrkystä. Kuvaa on käytetty myös meri­rosvo­lipussa. Sotilassymboliikassa on tunnettu saksalainen Totenkopf, sääriluiden päälle asetettu pääkallo, josta tuli pahamaineisen SS:n ja erityisesti SS-Totenkopfverbänden tunnus. Joissakin kulttuureissa voittoisa soturi on tuonut kotiin voitonmerkiksi pääkallon, sillä koko ruumiin kantaminen olisi ollut turhan työlästä. Asteekit irrottivat uhraamiensa ihmisten pääkallot, porasivat niiden ohimoiden läpi reiät, ja pujottivat ne näistä rei’istä keppiin, muiden päiden viereen. Jotkut kristityt uskoivat keskiajalla, että ilman päätä haudattu joutuu kadotukseen. Syntisiksi koettuja, muun muassa itsemurhan tehneitä, on tämän vuoksi haudattu päättöminä. == Lähteet == == Aiheesta muualla == Luokka:Pään luusto Luokka:Seulonnan keskeiset artikkelit
Yksilönvapaus

Yksilönvapaus viittaa siihen, mitä ihmiset saavat tehdä, ja mitä ihmisille saa tehdä. Yksilönvapauden puolustajien mukaan yksilöllä on vapaus toimia halunsa mukaan niin kauan kuin hän ei loukkaa muiden vastaavaa vapautta. Yksilönvapautta maksimoivia aatteita ovat libertarismi ja anarkismi. Yksilönvapaus liittyy individualismiin eli yksilökeskeisyyteen kollektivismin sijaan, jossa yksilö alistetaan yhteisön tahdolle. Kaikki järjestäytyneet yhteiskunnat, jotka ovat muodostaneet valtion, rajoittavat yksilönvapautta. == Katso myös == * Arvoliberalismi * Kansalaisoikeudet * Positiivinen ja negatiivinen vapaus * Talousliberalismi == Kirjallisuutta == * == Aiheesta muualla == * Yksilönvapaudet vapausfilosofian näkökulmasta. (PowerPoint -esitys) Luokka:Oikeudet ja vapaudet
Poliisivaltio

Poliisivaltio on autoritaarinen valtio, jonka hallitus on antanut salaiselle poliisille tai poliittiselle poliisille laajat oikeudet valvoa kansalaisten sosiaalista, poliittista ja taloudellista elämää. Poliisivaltiossa kansalaisten oikeuksia, vapauksia ja yksityisyyttä rajoitetaan voimakkaasti, ja toisinajattelu tukahdutetaan. Poliisivaltiota hallitaan sorrolla, valtioterrorilla, väkivallalla, joukkovalvonnalla, propagandalla ja aivopesulla. Poliisivaltiossa vallitsee yleinen pelon ja epäilyksen ilmapiiri. Mikä tahansa sana tai teko voidaan nähdä toisinajattelun merkkinä, josta seuraa pidätys. Joskus pidätetty voi kidutettuna paljastaa todellisia tai keksittyjä rikostovereitaan. Kokonaisia perheitä saatetaan pidättää tietojen saamiseksi. Poliisivaltion toimintaa perustellaan kansallisella turvallisuudella, ja sen väitetään taistelevan ”valtion vihollisia” vastaan tukahduttamalla ja eliminoimalla toisinajattelun ja kansalaisoikeudet. Poliisivaltiossa salaisen poliisin tehtävänä on tutkia, valvoa ja tunnistaa kaikenlainen todellinen tai kuviteltu oppositio tai valtion politiikan tai arvojen kyseenalaistaminen. Se voi pidättää, vangita, kiduttaa ja jopa murhata epäillyt ilman syytä, etsintälupaa tai oikeuden määräystä. Poliisivaltiot ovat perustaneet keskitysleirejä sekä suorittaneet karkotuksia, kansojen joukkosiirtoja sekä kansanmurhia. Salaista poliisia auttavat kansalaisten valvonnassa tavallinen poliisi, sotavoimat, puolisotilaalliset järjestöt, ilmiantajat ja vakoilijat. Kaikki nämä toimivat usein kansallisen lain säännösten ulkopuolella. Poliisivaltioita on kuvattu esimerkiksi Jevgeni Zamjatinin romaanissa Me (1924) ja George Orwellin romaanissa Vuonna 1984 (1949). Nämä kuuluisat romaanit ovat vaikuttaneet siihen, millaiseksi poliisivaltio nykyaikana mielletään. Todellisiksi poliisivaltioiksi kutsutuista valtioista tunnetuimpia ovat olleet natsi-Saksa (1933–1945), Stalinin Neuvostoliitto (1929–1953), itäblokin maat, kuten Itä-Saksa ja Romania, Batistan Kuuba (1952–1959), Pinochetin Chile (1973–1990), maailmansotien välinen Japani sekä nykyajan Pohjois-Korea. Jotkut kutsuvat myös 2000-luvun Kiinaa poliisivaltioksi. Poliisivaltioiden pahamaineisia salaisia poliiseja ja vastaavia organisaatioita ovat olleet natsi-Saksan Gestapo ja SS, fasistisen Italian OVRA, Neuvostoliiton NKVD ja KGB, Itä-Saksan Stasi, Romanian Securitate, Chilen DINA, apartheidin aikaisen Etelä-Afrikan kansallinen turvallisuusvirasto sekä Saddam Husseinin Irakin tiedustelupalvelu. ==Lähteet== Luokka:Politiikan käsitteet Luokka:Poliittiset käsitteet Luokka:Poliittiset järjestelmät
Egalitarismi

Egalitarismi (peräisin ranskan sanasta égal, tarkoittaen tasa-arvoista), joskus myös ekvalismi, on näkemys, jonka mukaan tasa-arvon tulisi vallita tietyssä ryhmässä tietyin tavoin. Erilaisia egalitaristisia näkemyksiä voidaan ymmärtää parhaiten tutkimalla, keiden kaikkien tulisi olla tasa-arvoisia ja missä suhteissa. Egalitarismin mukaan millään ryhmällä ei saa olla moraalista etuoikeutta muihin nähden. Jokainen yksilö on käsitettävä redusoimattomana yksikkönä. Jyrkkä egalitarismi katsoo, että kaikki hyvät on jaettava tasan yhteiskunnan jäsenten kesken, mutta monet egalitaristit sallivat erilaisten palkkioiden kiinnittämisen eri yhteiskunnallisiin asemiin niin kauan kuin ne ovat yhtäläisesti avoimia kaikille. Merriam-Webster-sanakirjan mukaan vastaavalla sanalla on kaksi eri merkitystä: ensimmäisen mukaan ihmiset ovat samanarvoisia, toisen mukaan ihmisten välinen epätasa-arvo pitää poistaa.http://www.merriam-webster.com/dictionary/egalitarianism Näitä molempia sovelletaan yhdessä tai erikseen vaihtelevasti sekä talouteen että muihin aspekteihin kuten moraaliin, lakeihin, demokratiaan, politiikkaan, mahdollisuuksiin ja lopputulemiin. Moraalisen egalitarismin mukaan kaikkien ihmisten ihmisarvo on yhtäläinen. Tämän voi yhdistää mihin tahansa edellä mainituista kolmesta. Demokraattisen egalitarismin mukaan jokaisen ihmisen äänen pitäisi kuulua yhtä hyvin poliittisissa asioissa. Poliittisen egalitarismin mukaan poliittista valtaa tulisi käyttää tasaveroisesti kansalaisia kohtaan. Syväekologiassa biosfäärinen egalitarismi viittaa kaikkien lajien oikeuteen olla olemassa. == Katso myös == * Tasa-arvo lain edessä * Mahdollisuuksien tasa-arvo * Seksuaalinen tasa-arvo * Sukupuolten tasa-arvo * Taloudellinen epätasa-arvo * Yhdenvertaisuus == Lähteet == == Aiheesta muualla == * Luokka:Poliittinen ideologia Luokka:Seulonnan keskeiset artikkelit
Kallo (täsmennyssivu)

Kallo voi tarkoittaa seuraavia: * kallo, selkärankaisten aivoja suojaava luinen tai rustoinen kuori * Kallo, Marvel-kustantamon sarjakuvissa esiintyvä superroisto * Kallo, kylä Kittilässä * Kallo eli Mäntykallo, saari Porin edustalla * Kallo, majakka Porin Mäntyluodon edustalla * Kallo, eli Kallo Works, porilainen luovan alan osuuskunta
Kokeellinen taloustiede

Kokeellinen taloustiede tutkii ja testaa taloustieteen teoreettisia tuloksia kokeellisten menetelmien avulla. Sen tavoitteena on tehdä kontrolloituja kokeita mikrotaloustieteen ja peliteorian tuloksien tutkimiseksi laboratorio- olosuhteissa. Kokeiden avulla taloustieteilijät voivat pitää joitakin muuttujia kiinteinä ja tutkia niiden vaikutusta tulokseen tavalla, joka mahdollistaa ceteris-paribus-vertailut. Taloustieteen Nobelin voittanut Vernon Smith on yksi kokeellisen taloustieteen tutkijoista. Hän on tehnyt useita kontrolloituja kokeita kysynnän ja tarjonnan tutkimiseksi. Tutkimukset vangin ja vapaamatkustajan ongelman suhteen sekä ultimatum-pelissä antaisivat uskoa, että tavalliset ihmiset valitsevat toistetuissa peleissä huomattavasti useammin yhteistyön kuin rationaalisen oman edun tavoittelun hypoteesi antaisi olettaa. == Lähteitä == *Handbook of experimental economics, John H. Kagel & Alvin E. Roth Luokka:Mikrotaloustiede Luokka:Laskennallinen tiede
Rikkinäinen puhelin

Rikkinäinen puhelin, juoruämmä tai juoru on lasten seuraleikki. Leikkijät kokoontuvat riviin tai jonoon, ja toisessa päässä oleva kuiskaa haluamansa viestin seuraavalle. Tämä kuiskaa sen eteenpäin, kunnes päästään rivin tai jonon loppuun. Lopuksi viimeinen kertoo, mitä hän kuuli, ja ensimmäinen paljastaa liikkeelle laskemansa viestin. Usein viesti on muuttunut matkan varrella huomattavasti. Rikkinäinen puhelin -leikin ideoilla on joskus myös merkitystä kokeellisessa peliteoriassa ja taloustieteessä, jossa samaa ideaa käytetään mallinnettaessa informaation kulkua ihmisten välillä. == Lähteet == Luokka:Peliteoria Luokka:Leikit
Vapaamatkustajan ongelma

Vapaamatkustajan ongelma on tilanne, jossa yksittäinen toimija hyötyy muiden panostuksesta antamatta omaa osuuttaan. Esimerkiksi henkilö, joka ei maksa matkastaan julkisessa kulkuvälineessä on vapaamatkustaja, koska hän käyttää palvelua, joka on muiden kustantama. Jos jokainen maksaisi matkastaan, lipun hinta olisi teoriassa kaikille alhaisempi. Täsmällisemmin taloustieteen käsitteillä ilmaistuna kyse on siitä, että toimijalla ei ole kannustetta ottaa huomioon käyttäytymisensä laajempia vaikutuksia. Vapaamatkustajan ongelma on yksi tärkeimmistä perusteista julkishyödykkeiden tuottamiseen valtion varoilla. Valtion puolustus on tyypillinen esimerkki julkishyödykkeestä, koska yksittäistä kansalaista ei voida sulkea sen ulkopuolelle. Samoin esimerkiksi politiikan tutkimuksessa on pohdittu äänestyskäyttäytymistä vapaamatkustajanongelman näkökulmasta – yksilöthän voivat nauttia demokratiasta, vaikkeivät itse vaivautuisi käymään äänestämässä. Teorian kannalta keskeinen ongelma on, että toimijat eivät paljasta preferenssejään vapaamatkustajan ongelman tilanteessa. Näin ollen kustannuksia ei voida periä rajahyödyn mukaan. Koska ei ole selvää, kuinka paljon kunkin toimijan pitäisi maksaa julkishyödykkeestä tai muusta resurssista, taloustieteessä vapaamatkustamista pidetään usein ongelmana vain silloin kun se johtaa Pareto- tehottomaan allokaatioon. Tämä tarkoittaa esimerkiksi julkishyödykkeen liian vähäistä tuotantoa tai yhteisresurssien liiallista käyttöä. Vapaamatkustajan ongelmaa analysoidaan tavallisesti peliteorian avulla. Suunnittelemalla sopiva huutokauppamekanismi, voidaan pelaajat usein pakottaa paljastamaan preferenssinsä ja ratkaista vapaamatkustajan ongelma. Käytännössä optimaalisten huutokauppojen toteutus voi olla vaikeaa. ==Katso myös== *Salamatkustus == Lähteet == == Aiheesta muualla == * Jani Kaaro: Oleskeluyhteiskunnassa voi oleskella myös kabineteissa. Helsingin Sanomat 21.1.2013. Luokka:Peliteoria Luokka:Taloustieteen käsitteet
SSL VPN

SSL (Secure Sockets Layer) VPN (Virtual Private Network) on tekniikka, jossa otetaan VPN-yhteys SSL-yhteyden yli suljettuun verkkoon etätyöasemalta tai yhdistetään kaksi suljettua verkkoa keskenään. SSL VPN eroaa perinteisestä VPN-yhteydestä siinä, että se on toteutettu ylemmillä OSI-mallin kerroksilla 4-7 kuin esimerkiksi suosittu IPSec, joka toimii verkkokerroksella 3. IPSec joutuu kantamaan itse huolta tiedonsiirron luotettavuudesta siinä missä SSL VPN -yhteydessä OSI-mallin kuljetuskerros 4 hoitaa sen. Käytännössä asiakasasema ottaa yhteyttä palvelimen ennalta määriteltyyn porttiin x ja muodostaa SSL-tunnelin asemien välille, allokoi itselleen suljetun verkon verkko-osoitteen ja luo virtuaaliverkon näiden välille. SSL VPN ei ole standardi, joten kaikki markkinoilla olevat tuotteet eivät luultavasti toimi keskenään. == Katso myös == * OSI-malli * SSL * VPN * OpenVPN == Aiheesta muualla == * OpenVPN Luokka:Tietoverkkojen tietoturva
Vicar

Vicar, oikealta nimeltään Victor José Arriagada Rios (16. huhtikuuta 1934 Santiago, Chile – 3. tammikuuta 2012 Santiago, Chile), oli chileläinen Disney- sarjakuvapiirtäjä. Vicar piirsi Disneylle vuodesta 1971. Vicarin piirtämiä sarjoja on julkaistu Suomessa Aku Ankka -lehdessä yli tuhat kappaletta. == Ura == Vicar aloitti piirrosuransa poliittisilla pilapiirroksilla. Vuonna 1960 hän muutti Espanjaan ja osallistui animaatioiden tekoon sekä aloitti sarjakuvien piirtämisen. Vuonna 1971 hän alkoi piirtää Disney-sarjakuvia tanskalaiselle Gutenberghus-julkaisijalle (nykyiselle Egmontille), ja vuonna 1975 hän muutti takaisin Chileen perustaen sinne oman studion. Vicarin asema Disney-piirtäjänä nousi vuosien kuluessa ja pian hän sai oman studion, jossa hänelle työskenteli useita piirtäjiä ja värittäjiä. Kuitenkin hän käsikirjoitti ainoastaan kaksi piirtämistään tarinoistaan itse. Miehistöineen Vicar tuotti vuosittain jopa 200 sivua sarjakuvaa. Carl Barks kutsui Vicaria parhaaksi Ankka-piirtäjäksi. Vicar arvosti itse Barksin töitä eniten ja piirsi kaksi hänen käsikirjoitustaan. Vicar kävi myös kahteen otteeseen Suomessa, vuosina 2001 ja 2004, joista jälkimmäisellä kerralla hän tuli juhlistamaan kirjansa Itsehillinnän mestari julkaisemista. Vicar kuoli tammikuussa 2012 leukemiaan 77-vuotiaana. == Lähteet == == Aiheesta muualla == * Vicar Inducks- tietokannassa * Vicarin muistokirjoitus Helsingin Sanomissa. Luokka:Chileläiset henkilöt Luokka:Disneyn sarjakuvien tekijät Luokka:Vuonna 1934 syntyneet Luokka:Vuonna 2012 kuolleet
Egyptin punta

pienoiskuva|1 punnan kolikko. Egyptin punta (tunnus EGP) on Egyptin rahayksikkö. Se on ollut käytössä vuodesta 1836. Ensimmäiset setelit laskettiin liikkeelle vuonna 1899. Egyptin punnan alempi rahayksikkö on piasteri. Yksi Egyptin punta on yhteensä 100 piasteria. 24\. marraskuuta 2022 Egyptin punnan arvo oli 0,039 euroa eli yksi euro oli 25,57 Egyptin puntaa. Egyptin ohella Egyptin puntaa käytetään myös Gazan kaistalla. ==Lähteet== == Aiheesta muualla == * Kuvia vanhoista punnan seteleistä Luokka:Afrikan rahayksiköt Luokka:Egyptin talous
Piru

Piru on suomalaisessa kansanperinteessä joko paholaista palveleva tai muutoin vähäisempi paha olento eli demoni, tai itse paholainen. Tässä artikkelissa käsitellään suomalaisen kansanperinteen piruja siltä osin, miten ne vertautuvat demoneihin. Sana piru on mahdollisesti deminutiivi, vähättelevä johdos paholaista merkitsevästä sanasta perkele. Sana perkele taas on sukua slaavilaiselle ukkosenjumalaa merkitsevälle sanalle Perun. Myös pirun erillistä lainautumista sanasta Perun on aiemmin ehdotettu, mutta sitä ei enää pidetä todennäköisenä. Suomen kirjakielessä pirun mainitsee ensimmäistä kertaa Mikael Agricola Raamatun käännöksessään. Hän tarkoitti sillä perkelettä eli paholaista. Kuitenkin suomalaisessa kansanperinteessä pirut esiintyvät usein joukkona pieniä pahoja olentoja, jotka muistuttivat hiisiä, peikkoja ja maahisia, ja joskus yksittäisinä olentoina. Suomalaisen kansanperinteen pirut rinnastuvat pitkälti eri puolilla maailmaa tunnettuihin demoneihin. ==Pirun käyttäytyminen== Päinvastoin kuin paikkaan sidotut kummitukset, pirut ja demonit saattavat vaeltaa ympäriinsä etsien sopivia uhreja. Ne voivat iskeä äkkiarvaamatta ja riivata ihmisiä eli asettua ihmiseen asumaan. Riivattu ihminen saattaa käyttäytyä hullusti tai sairastua, tai hänen persoonallisuutensa voi muuttua täysin. Riivauksen voi poistaa asiansa osaava manaaja. Pirut ovat voineet myös riivata taloa eli tulla taloon asumaan ja häiritsemään talonväkeä. Tällöinkin on tarvittu manaajaa tai taikoja pirujen karkottamiseksi. ==Suomalaiset tarinat== Suomesta tunnetaan kertomuksia, joiden mukaan piru on tullut häätansseihin tuntemattoman miehen hahmossa. Hän on saattanut tanssittaa morsianta, joka on sairastunut tai häpäistynyt tästä toimituksesta. Piru voi myös tekeytyä naiseksi ja turmella miehen. Piru saattoi kaapata lapsia. Silloin lapsi ja Piru päätyivät näkymättömiksi kiertolaisiksi. Lapsen ruuaksi päätyi vain sellainen ruoka, jolle oli kirottu. Se saattoi tapahtua esimerkiksi silloin, jos lapsi tai Piru sai lehmän kaatamaan maitokannun ja lypsävä piika kirosi. Silloin Piru salli lapsen nuolla maassa olleen maidon. Jos taas piika siunasi, silloin lasta rankaistiin tai hän jäi ilman ruokaa. Kristillisen ajan suomalaisissa kansantarinoissa Piru nähdään vääryyksien rankaisijana. Siinä toimessa saatetaan myös päätyä tilanteeseen, jossa Piru korjaa vääryyden. Esimerkiksi kaupassa huijannut isäntä päätyy Pirun käsiin, mutta samalla renki saa Pirulta tiedon, minne rahat on kätketty. Tarina jatkuu sitten niin, että renki jakaa omaisuuden takaisin niille, jotka ovat tulleet huijatuksi. Kerrotaan myös, että jos saunaan jää yöksi, piru voi suuttua siitä ja tappaa ihmisen. ==Kirjallisuutta== Klemettinen, Pasi 1997: Mellastavat pirut. Tutkimus kansanomaisista paholais- ja noituuskäsityksistä Karjalankannaksen ja Laatokan karjalan tarinaperinteessä. Helsinki: Suomalaisen Kirjallisuuden Seura. * * ==Katso myös== *Pääpiru eli saatana *Demoni Luokka:Kristillinen mytologia Luokka:Demonit Luokka:Suomalainen mytologia
Turhamaisuus

Turhamaisuus on huomion liiallista kiinnittämistä omaan ulkonäköön, edustavuuteen, saavutuksiin tai sen kaltaiseen asiaan, tai oman ulkonäön ja saavutusten pitäminen hyvinä ja joskus todellista parempina. Turhamaisuus on monen käyttäytymispiirteen taustatekijä, ja ihmisten turhamaisuuden tyydyttämiseksi on länsimaissa kehitetty lukemattomia kaupallisia tuotteita ja palveluja. ==Lähteet== Luokka:Tunteet